Нева заводы янындағы В. И. Ленин һәйкәле

Нева заводы янындағы В. И. Ленин һәйкәле — был Санкт-Петербург ҡалаһындағы скульптуралы монумент, 1926 йылда билдәле Обухов оборонаһы проспектында Нева заводының төп корпусы алдында ҡуйылған. Һәйкәл скульптор М. Я Харламов һәм архитектор И. М. Вигдергауз проекты буйынса эшләнгәнКривдина О. А. Скульптура и скульпторы Санкт-Петербурга, 1703—2007. — С. 184.. Был В. И. Ленинға ҡалала иң беренсе ҡуйылған һәйкәлПамятники и мемориальные доски Ленинграда: Справочник. Лениздат, 1979. — С. 9.. Монумент төбәк әһәмиәтендәге монументаль сәнғәт ҡомартҡыһы статусына эйәРешение исполкома Ленгорсовета № 757 от 24.10.1977.

 Тарих 
слева|мини|Һәйкәл асыу тантанаһы
Эшселәр синыфы юлбашсыһы һәм Бөйөк Октябрь революцияһында уларҙы еңеүгә алып ҡилеүсе Владимир Илич Ленинға, уның 1924 йылда вафат булғанынан һуң, Нева заводы алдында һәйкәл ҡуйыу тураһындағы ҡарар 1925 йылдың 20 ноябрендә завод эшселәре митингыһында берҙәм ҡабул ителә. Бөйөк юлбашсыға һәйкәл эшләү өсөн эшселәр араһында аҡса йыйыу башланып китә, һәр ай һайын эш хаҡының ярты проценты һәйкәл өсөн индерелә. Шулай итеп туғыҙ ай эсендә 7500 һум аҡса йыйылаК столетию Невского района расскажем о памятниках // Администрация Санкт‑Петербурга. Скульптор М. Я. Харламов һөйөклө юлбашсы һәйкәленең проектын башҡарып сыға, проектты раҫлау эшселәр ҡарамағына тапшырыла, һәм эшселәр проектты бер тауыштан берҙәм хуплайҙарПамятники Ильичу в Ленинграде. Лениздат, 1970. С. 12—13.Буласаҡ монументтың бронза скульптураһы Санкт-Петербург ҡалаһының «Красный выборжец» заводында ҡойолаЭнциклопедия Санкт-Петербурга. Ленину В. И., памятник (Московская пл.) . Һәйкәл постаменты өсөн соҡор ҡаҙыу һәм һәйкәлде урынлаштырыу менән Нева заводы эшселәре шөғөлләнәВечно живой и бронзовый // fontanka.ru.

1926 йылдың 8 авгусында меңәрләгән кеше ҡатнашҡан митингта һәйкәл тантаналы рәүештә асыла. Һәйкәлдең япмаһын 1879 йылдан уҡ заводта эшләп килгән Федор Богданов тартып төшөрәПамятники Ильичу в Ленинграде. Лениздат, 1970. С. 12—13.

 Тасуирлама 
Бронза Ленин һыны һоро граниттан эшләнгән тура мөйөшлө һикәлтәле пьедесталда баҫып тора. Скульптор уны һул ҡулы менән китап тотоп сығыш яһаған мәлендә сағылдырғанПамятники и мемориальные доски Ленинграда: Справочник. Лениздат, 1979. — С. 9.. Һуңғы традицияларҙан айырмалы рәүештә, скульптор тарафынан Ленин элеккесә уң ҡулын, алға табан йүнәлтмәйенсә, бер ни тиклем артҡа төшөргән итеп кәүҙәләндерелгән.

Постаментҡа беркетелгән мәрмәр таҡтаташта «Эшселәр синыфының һөйөклө юлбашсыһы һәм уҡытыусыһына. 1926 йылдың 8 авгусы» тип яҙылып ҡуйылғанПамятники и мемориальные доски Ленинграда: Справочник. Лениздат, 1979. — С. 9..

В. И. Ленин скульптураһының бейеклеге 3 метр тәшкил итә, постаментының бейеклеге — 3,5 метрға тиң.

 Иҫкәрмә 

Категория:Владимир Ленин һәйкәлдәре
Категория:Алфавит буйынса Рәсәйҙең мәҙәни мираҫы объекттары